armvectores/hy_wikipedia_2023 huggingface dataset:
Սուբխանկուլովո

Սուբխանկուլովո (ռուս.՝ Субханкулово, բաշկիրերեն՝ Собханғол), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2010 թվականին գրանցված տվյալներով կազմել է 5452 մարդ։


== Պատմություն ==
Քաղաքատիպ ավանի կարգավիճակով հիմնադրվել է 1946 թվականին։ 2006 թվականին վերածվել է գյուղի։


== Աշխարհագրական դիրք ==
Հեռավորությունը մինչև՝

Շրջանի կենտրոն (Թույմազի)՝ 9 կմ,
Մոտակա երկաթուղային կայարան (Թույմազի)՝ 9 կմ։


== Տնտեսություն ==
Գյուղում կա Նավթի պոմպակայան, Լայն զարգացած է գյուղատնտեսությունը։ Առկա է հանքային ջրի շշալցման խանութ։


== Մշակույթ ==
Գյուղում կա մշակույթի տուն և երկու գրադարան։


== Հայտնի մարդիկ ==
Ռաֆգետդին Թալիպովիչ Այուպով (մարտի 15, 1914 - դեկտեմբերի 19, 1987), նավթագործ, նավթի պոմպակայանի օպերատոր, Սոցիալիստական աշխատանքի հերոս (1966)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբիսոսի վանք

Աբիսոսի վանք, վանք Վրաստանի Ծալկայի մունիցիպալիտետի Ռեխա գյուղում։


== Գրականություն ==
Ստեփան Մելիք-Բախշյան, Հայոց պաշտամունքային վայրեր (խմբ. Լ.Գ. Մանուկյան), Երևան, «ԵՊՀ Հրատարակություն» — 432 էջ. — 500 հատ։
Նիժնեե Խորոշովո

Նիժնեե Խորոշովո (ռուս.՝ Нижнее Хорошово), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 1624 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիդո Սոտիրիու

Դիդո Սոտիրիու (հուն․՝ Διδώ Σωτηρίου, փետրվարի 18, 1909(1909-02-18), Այդին, Թուրքիա - սեպտեմբերի 23, 2004(2004-09-23), Աթենք, Հունաստան), 20-րդ դարի հույն գրող, որի ստեղծագործությունները նվիրված են հիմնականում «փոքրասիական ողբերգությանը»։


== Կենսագրություն ==
Դիդո Սոտիրիուն ծնվել է 1909 թվականի փետրվարի 18-ին Թուրքիայի արևմուտքում գտնվող Այդին քաղաքում՝ հույների ընտանիքում։ 1919 թվականին ընտանիքը տեղափոխվել է Իզմիր։ Սակայն, այսպես կոչված, «փոքրասիական ողբերգությունից» հետո ընտանիքն ստիպված է եղել փախչել Պիրեյ, այնուհետև բնակություն է հաստատել Աթենքում, որտեղ Դիդո Սոտիրիուն անցկացրել է իր հետագա ողջ կյանքը։
Դիդո Սոտիրուն սովորել է Սորբոնի համալսարանում։ 1936 թվականին նա սկսել է աշխատել որպես լրագրող, 1944 թվականին դարձել է «Ριζοσπάστης» ամսագրի գլխավոր խմբագիր։ Փարիզ կատարած ուղևորության ժամանակ Դիդո Սոտիրիուն ծանոթացել է շատ գրողների հետ ու մտերմացել է Լուի Արագոնի հետ։ Վերադառնալով Հունաստան՝ նա սկսել է գրել այն իրադարձությունների մասին, որոնք վերապրել է ինքը հույն-թուրքական պատերազմի ավարտից ու Հունաստանի ու Թուրքիայի միջև բնակչության պարտադիր փոխանակման կազմակերպումից հետ։
1959 թվականին լույս է տեսել Դիդո Սոտիրիուի առաջին վեպը, իսկ 1962 թվականին հրատարակվել է «Ματωμένα χώματα» (Արյունոտ հողեր) վեպը, որ դարձել է նրա ամենամեծ հաջողությունն ու ամբողջ աշխարհում հրատարակվել ավելի քան 250 հազար տպաքանակով։ Քաղաքացիական պատերազմից հետո Սոտիրիուն շարունակել է աշխատել որպես կանանց ամսագրի գլխավոր խմբագիր և միաժամանակ գրել է արտաքին քաղաքականությանը վերաբերող վերլուծություններ հունական տարբեր պարբերականների համար։
Ակտիվ ստեղծագործական գործունեության տարիներին Դիդո Սոտիրիուն արժանացել է մի շարք ազգային մրցանակների գրականության ու լրագրության բնագավառում, իսկ 2001 թվականին Հույն գրողների միությունը սահմանել է մրցանակ ի պատիվ Դիդո Սոտիրիուի։ Այն շնորհվում է ինչպես հույն, այնպես էլ արտասահմանցի հեղինակներին, ովքեր գրում են ժողովուրդների միջև առկա մշակութային կապերի մասին։
Դիդո Սոտիրիուն մահացել է 95 տարեկանում թոքերի բորբոքումից։ Հունաստանի վարչապետ Կոստաս Կարամանլիսն իր ուղերձում նշել է.


== Հիմնական երկեր ==
Οι νεκροί περιμένουν (1959)
Ηλέκτρα (1961)
Ματωμένα χώματα (1962)
Η Μικρασιάτικη Καταστροφή και η στρατηγική του ιμπεριαλισμού στην Ανατολική Μεσόγειο(1975)
Εντολή (1976)
Μέσα στις φλόγες (1978)
Επισκέπτες (1979)
Κατεδαφιζόμεθα (1982)
Θέατρο (1995)


== Դիդո Սոտիրիուի մրցանակ ==
Ամեն տարի Հույն գրողների միությունը շնորհում է «Դիդո Սոտիրիուի անվան մրցանակ» հույն կամ արտասահմանցի գրողներին, որոնք իրենց աշխատանքով նպաստել են հունական գրականության ներկայացմանն արտասահմանում։
2014 թվականին մրցանակն ստացել է իսպանացի էսսեիստ ու թարգմանիչ Պեդրո Բադենասը։


== Ծանոթագրություններ ==


== Գրականություն ==
Николау Н. Г. Короткий словарь новогреческой литературы. — М.: Книжный дом «Либроком», 2010. — 296 с. — ISBN 978-5-397-01373-4
Fenty Beauty

Fenty Beauty («FEИTY»), ամերիկյան կոսմետիկ ապրանքանիշ, որը թողարկել է երգչուհի Ռիհաննան 2017 թվականին։ Հայտնի է տարբեր երանգների մաշկի համար նախատեսված միջոցների շնորհիվ։ Ընկերությունը Time ամսագրի կողմից ճանաչվել է 2017 թվականի լավագույն գյուտերից մեկը։


== Ապրանքանիշի պատմություն ==
2014 թվականի հունիսին Ռիհաննան նշում էր իր ազգանունը՝ Ֆենթի, մի շարք ապրանքատեսակների օգտագործման համար, ինչը ենթադրում էր, որ երգչուհին կսկսի աշխատել ոչ միայն երաժշտական ոլորտում։
Երգչուհին «Fenty Beauty»-ը թողարկել է 2017 թվականին, երբ 29 տարեկան էր։ Նախկինում նա համագործակցել է MAC Cosmetics-ի հետ, ինչպես նաև Parlux Ltd-ի միջոցով թողարկել է 10 համային տեսականի, սակայն FB-ն իր առաջին սոլո կոսմետիկայի ապրանքանիշն էր։ 2016 թվականին կնքել է Fenty Beauty-ի արտադրության մասին համաձայնագիր։
Ռիհաննան ստեղծել Է Fenty Beauty-ը, որպեսզի ապահովի մաշկի բոլոր երանգների ներառումը կոսմետիկ առաջարկների մեջ, ներառյալ մաշկի մուգ երանգներով մարդկանց համար լայնածավալ առաջարկները։


== Թողարկում ==

ԱՄՆ-ում գործարկվել է Sephora-ի խանութներում և վեբ-կայքում, ինչպես նաև Fenty Beauty կայքում։ Մեծ Բրիտանիայում FB-ն ի սկզբանե բացառիկ էր «Harvey Nichols» հանրախանութների համար, քանի դեռ 2019 թվականի մայիսին չէր հայտարարվել, որ այն հասանելի կլինի նաև Boots UK-ի գլխավոր փողոցի դեղատներում։
Բրենդի կոսմետիկան կարելի է ձեռք բերել համացանցի կամ ավելի քան 15 երկրում եղած խանութի միջոցով։ Fenty Beauty-ը վաճառվում է նաև Սաուդյան Արաբիայում, որը դիտվում է որպես բրենդի համար պոտենցիալ շահութաբեր շուկա, իսկ կոսմետիկայի վաճառքը երկրում հասել է ռեկորդային բարձր մակարդակի։


== Ճանաչում ==
Fenty Beauty-ի արտադրանքը միջազգային ճանաչում է ստացել առաջարկվող երանգների լայն շրջանակի համար, մասնավորապես, առաջին 40-ում մուգ երանգները ներառելու համար, ապա 50 տարբեր գույներ իր Pro Filt'R-ի համար, որը վերացնում է սևամորթ և այլ մաշկի կանանց համար կոսմետիկ արդյունաբերության առաջարկներում երկարատև քննադատելի բացը։ Նոր արտադրանքի հետագա թողարկումները քննադատվել են Fenty Beauty-ի կողմից սահմանված նոր ստանդարտին չհամապատասխանելու անկարողության համար, ինչպիսիք են Քիմ Քարդաշյանի «KKW Beauty»-ն, Tarte’s Tape Shape Foundation-ը և այլն։


== Շահույթ ==
Գոյության առաջին ամսում Fenty Beauty ապրանքանիշը գրանցել է 72,0 միլիոն ԱՄՆ դոլար շահույթ (մարքեթինգային հաջողության ցուցանիշ)՝ առաջ անցնելով մի շարք այլ հայտնի բրենդերից, ինչպիսիք են Kylie Cosmetics-ն, Benefit Cosmetics-ը, Urban Decay-ը, KKW Beauty-ը և NYX-ը։ Նաև ապրանքանիշի առաջին ամսվա ընթացքում Fenty Beauty-ի հետ կապված բովանդակությունը YouTube-ում ունեցել է 132 միլիոն դիտում։ LVMH ընկերության նախագահ և գլխավոր գործադիր տնօրեն Բեռնար Առնոյի խոսքով՝ Fenty Beauty-ի վաճառքները 2018 թվականի վերջին հասել են գրեթե 500 միլիոն եվրոյի (573 միլիոն դոլար)։ 


== Պարգևներ ==
Fenty Beauty-ն «Time» ամսագրի ցանկում 2017 թվականի լավագույն 25 գյուտերից մեկն է ճանաչվել NASA InSight տիեզերանավի, Apple iPhone X-ի, Pro Hijab Nike-ի և Tesla Model 3-ի հետ միասին։ Ընկերությունը նաև արժանացել Է WWD Beauty Inc մրցանակին։


== Ծանոթագրություններ ==
Կարյագինո տեղավայրի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Կարյագինո տեղավայրի պատմության և մշակույթի հուշարձանների ցանկը։ Ցանկում ներառված է ընդամենը 27 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
77 (թիվ)

77 (յոթանասունյոթ), բնական թիվ է


== Գիտության մեջ ==
Իրիդիումի ատոմային թիվն է
77 կարգային թիվն է կրում Ֆրիգա աստերոիդը


== Այլ ==
77-ը՝
Ռուսաստանի Դաշնության սուբյեկտներից Մոսկվայի կոդն է
Ֆրանսիայի Սեն-է-Մարն դեպարտամենտի կարգային թիվն է


== Տե'ս նաև` ==
77-րդ հարավային զուգահեռական
77-րդ հյուսիսային զուգահեռական
77 թ.
Մ. թ. ա. 77 թ.
1977 թ.
Պեդրերա

Պեդրերա (իսպ.՝ Pedrera) քաղաք և մունիցիպալիտետ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Սյերե Սուր դե Սևիլյա շրջանի կազմում։ Զբաղեցնում է 60կմ² մակերես։ Բնակչությունը՝ 5339 մարդ(2010)։ Պրովինցիայի վարչական կենտրոնից գտնվում է 110կմ հեռավորության վրա։ Մադրիդից հեռավորությունը կազմում է 370 կմ։


== Ծանոթագրություններ ==
Արթուր Ջավադյան

Արթուր Յուրիի Ջավադյան (ապրիլի 22, 1964(1964-04-22), Երևան, Հայկական ԽՍՀ, ԽՍՀՄ), ՀՀ Կենտրոնական բանկի նախագահ 2008 - 2020 թվականներին։


== Կրթություն ==
1981-1986 թթ. Հայկական գյուղատնտեսական ինստիտուտի մեքենայացման ֆակուլտետ, ինժեներ-մեխանիկ
1986-1989 թթ. «Հայգյուղմեքենայացում» ԳԱՄ, ասպիրանտ
2002 թ. Միջազգային ֆինանսների ճապոնական կենտրոն
2001 թ. Տորոնտոյի վերին ղեկավարության միջազգային կենտրոն
2000 թ. Բանկային ոլորտին վերաբերող միջազգային սեմինարներ, գիտաժողովներ, կոնֆերանսներ
1998 թ. Շվեյցարիայի Կենտրոնական բանկի ուսումնական կենտրոն
1994 թ. Նյու-Յորքի Ամերիկյան բանկային գործի ինստիտուտ։


== Աշխատանքային գործունեություն ==
20.08.1986 թ.-23.12.1986 թ.	«Հայգյուղտնտմեքենայացում» ԳԱՄ, ինժեներ-կոնստրուկտոր
1987-1989 թթ.	«Գլխհայջրշին» տրեստ, երկրորդ կարգի ինժեներ
1989-1991 թթ.	«Երևան» բանկ, մասնագետ, բաժնի պետի պաշտոնակատար, բաժնի պետ, վարչության անդամ
1991-1997 թթ.	«Հայինվեստբանկ» ՓԲԸ վարչության նախագահ
1997-1999 թթ.	ՀՀ Կենտրոնական բանկի Խորհրդի անդամ
1999-2000 թթ.	«Հայինվեստբանկ» ՓԲԸ Խորհրդի նախագահի ֆինանսների գծով խորհրդական
2000-2001 թթ.	ՀՀ կենտրոնական բանկի նախագահի խորհրդական
2001-2003 թթ.	ՀՀ կենտրոնական բանկի Խորհրդի անդամ
01.09.2003 թ.-20.10.2003 թ.	ՀՀ կենտրոնական բանկի նախագահի խորհրդական
2003-2008 թթ.	ՀՀ կենտրոնական բանկի նախագահի տեղակալ։
2008 թ. մայիսի 30-ին ՀՀ վարչապետի որոշմամբ նշանակվել է Արժույթի միջազգային հիմնադրամի կառավարիչների խորհրդում Հայաստանի կառավարչին փոխարինող անձ (փոխկառավարիչ)։
2008 թ. մայիսի 31-ին ՀՀ վարչապետի որոշմամբ նշանակվել է Սևծովյան տնտեսական համագործակցության կազմակերպության բանկի կառավարիչների խորհրդում Հայաստանի կառավարիչ։
2008 թ. հունիսի 11-ին ՀՀ Ազգային ժողովի որոշմամբ նշանակվել է ՀՀ կենտրոնական բանկի նախագահ։
2014 թ. մայիսի 20-ին ՀՀ Ազգային ժողովի որոշմամբ 2014 թ. հունիսի 12-ից վերանշանակվել է ՀՀ կենտրոնական բանկի նախագահի պաշտոնում։2008-2020 թթ. 	Հատուկ հանձնարարություններով դեսպան, ՀՀ կենտրոնական բանկ, նախագահ։
2021 թ. հուլիսի 15-ից Տնօրենների հայկական ինստիտուտի Խորհրդի նախագահ։
2022 թ․ հունիսից  <<ԱյԴի Բանկ>> ՓԲԸ Խորհրդի անդամ 


== Պարգևներ ==
Անանիա Շիրակացու մեդալ (2011)
«Հայրենիքին մատուցած ծառայությունների համար» 2-րդ աստիճանի մեդալ (2015)
«Վաչագան Բերպաշտ» մեդալ (2011)
«Մեսրոպ Մաշտոց» շքանշան (2017)
«Ռազմական համագործակցության համար» մեդալ(2019)
2020 թ. Ղրղզստանի Ազգային բանկի կողմից ստացել է մեդալ՝ «Համագործակցության համար»
2020 թ. Ռուսաստանի Դաշնության կենտրոնական բանկի կողմից ստացել է պատվոգիր՝ արդյունավետ համագործակցության համար։
2009 թ. և 2010 թ. ստացել է Պատվավոր պատվոգիր՝ ԵՎՐԱԶԵՍԻ ինտեգրացիոն կոմիտեին առընթեր Արժեթղթերի շուկայի կարգավորման գծով լիազորված մարմինների ղեկավարների խորհրդի խնդիրների իրականացմանը ակտիվ մասնակցության, բարձր պրոֆեսիոնալիզմի և անձնական ներդրման համար։


== Ընտանիք ==
Ամուսնացած է, ունի մեկ դուստր։ Հայրը՝ Յուրի Ջավադյանը, եղել է ՀՀ գյուղատնտեսության նախարար։


== Ծանոթագրություններ ==
Աքսել Կաբու

Աքսել Կաբու (ֆր՝. Axelle Kabou  1955, Դուալա, Կամերուն), Ֆրանսիայում ապրող կամերունցի ժուռնալիստ, որի ուշադրության կենտրոնում զարգացմանը ցուցաբերվող աջակցության հարցերն են։


== Կենսագրությունը, գործը ==
Աքսել Կաբուն ուսումնասիրել է տնտեսագիտություն ու հաղորդակցման հմտություններ, երկար տարիներ աշխատել է որպես զարգացման քաղաքականության հարցերով խորհրդական։ Նրան ճանաչում, համբավ է բերել 1991 թվականին հրատարակած և բուռն բանավեճերի տեղիք տված իր  Et si l'Afrique refusait le développement? («Եվ եթե Աֆրիկան հրաժարվի զարգանա՝լ») գիրքը, որտեղ ցավով նկատում է ու սուր քննադատության ենթարկելով՝ պնդում, որ աֆրիկացիներն ու նրանց ընտրյալ խավը ցանկություն ու կամք չեն դրսևորում իրենց մայրցամաքը զարգացնելու հենց միայն իրենց ուժերով, առանց դրսի օգնության։ Ներկայումս կան մի ամբողջ շարք աֆրիկացի մտավորականներ (ինչպես, օրինակ, Ռոժե Տագրին, Ժորժ Էյիտեյը, Էնդրյու Մվենդան), ովքեր այդ հարցում համամիտ են Կաբուին։ Սակայն կան նաև հեղինակություն ունեցող ընդդիմախոսներ (ի դեպ, վերջիններիս թվում է նաև Գերմանիայի Դաշնության զարգացման նախարար Բրիգիտե Էռլերը):
Կաբուն քննադատում է տեղական իշխանությունների թե՛ միամտությունը և թե՛ փոխարինող գործակալի դերի ստանձնումը նրանց կողմից։ Նա կարծում է, որ տեղական իշխանությունների մեղքի զգալի բաժինը կա այն բանում, որ բոլոր դեպքերում հանցագործները միշտ ուրիշներն են, իսկ զոհերը՝ միշտ աֆրիկացիները, և պանծացման ու մեղադրանքի ծեսը, սովորական դարձած արարողակարգը իրար է շաղկապում սևամորթ ընտրախավին և սատարող-աջակցող-օգնող սպիտակամորթներին։


== Աշխատություններ ==
Axelle Kabou, Et si l'Afrique refusait le développement ?, L'Harmattan, 1991, 207, ISBN 978-2738408938
Axelle Kabou, Comment l'Afrique en est arrivée là ?, L'Harmattan, 2010, 426, ISBN 978-2296104686


== Գրականություն ==
Lilyan Kesteloot, « Axelle Kabou », in Anthologie négro-africaine. Histoire et textes de 1918 à nos jours, EDICEF, Vanves, 2001 (nouvelle éd.)


== Ծանոթագրություններ ==


== Արտաքին հղումներ ==
El Hadji Gorgui Wade Ndoye, « Axelle Kabou - 'J'écris pour susciter des débats' » [archive]


== Աղբյուրներ ==
« L'Afrique au xxie siècle : une conversation de bistrot » [archive], La gazette de Dakar, 11 novembre 2011 (consulté le 7 janvier 2012)
« Axelle Kabou » [archive], Librairie Dialogue.fr (consulté le 7 janvier 2011)
Շանկար Դայալ Շարմա

Շանկար Դայալ Շարմա (հինդի՝ शंकर दयाल शर्मा, օգոստոսի 19, 1918(1918-08-19), Բհոպալ, Բրիտանական Հնդկաստան, Բրիտանական կայսրություն - դեկտեմբերի 26, 1999(1999-12-26), Նյու Դելի, Հնդկաստան), հնդիկ քաղաքական գործիչ, Հնդկաստանի 9-րդ նախագահը։


== Կենսագրություն ==
Ծնվել է բրահման Կխուշիլալա Շարմի Վայդյա Շաստրիի ընտանիքում։ Ալախաբադի համալսարանում ստացել է բարձրագույն կրթություն անգլերեն գրականության, հինդի և սանսկրիտ լեզուների ոլորտում։ Այնուհետև Քեմբրիջի համալսարանում և Հարվարդի համալսարանի իրավագիտական դպրոցում իրավագիտություն է ուսումնասիրել։
1940 թվականին ներգրավվել է Հնդկաստանի` Մեծ Բրիտանիայից անկախանալու պայքարին և ընդունվել է Հնդկական ազգային կոնգրես, որին հավատարիմ է մնացել մինչև կյանքի վերջը։ 1952 թվականին ղեկավարել է Բխոպալի կառավարությունը և այդ պաշտոնին է մնացել մինչև 1956 թվականը, երբ Բխոպալը մտել է Մադհյա Պրադեշ նահանգի կազմի մեջ։


=== Պետական գործունեություն ===
1960-ական թվականներին Շանկար Շարման աջակցել է Ինդիրա Գանդիին, որպեսզի նա դառնա Հնդկական ազգային կոնգրեսի առաջնորդը։ 1974-1977 թվականներին նրա մոտ ընդունվել է որպես կապի նախարար։ 1971-ից 1980 թվականներին Լոկ սաբհայում (խորհրդարանի ստորին պալատ) որպես Բխոպալի ներկայացուցիչ հաղթել է ընտրությունները։
1984 թվականին եղել է Անդհրա-Պրադեշ նահանգի մարզպետը։ Իր մարզպետ լինելու տարիներին այդ նահանգում սիկհականության ծայրահեղականները սպանել են նրա աղջկան` Գիտանժալիին և փեսային` կուսակցության անդամ և հեռանկարային քաղաքական գործիչ Լալիտ Մակենին։ Բացի այդ, 1984 թվականի հոկտեմբերի 31-ին սպանվել է Ինդիրա Գանդին։ Շուտով դրանից հետո 1985 թվականին Հնդկաստանի կենտրոնական իշխանության և սիկհ ծայրահեղականների միջև հակամարտության թեժ ժամանակ Շանկար Շարման դարձել է Փենջաբ նահանգի մարզպետը, որտեղ հիմնականում սիկհեր էին բնակվում։ 1986 թվականին եղել է Մախարաշտր նահանգի մարզպետը։ 1987 թվականին ընտրվել է Հնդկաստանի փոխնախագահ և Ռաջյա սաբհայի խորհրդարանի վերևի պալատի նախագահ։


== Հնդկաստանի նախագահ ==
1992 թվականին լինելով փոխնախագահ, բարդ նախընտրական ընտրարշավից հետո ստացել 66 % ձայն և հաղթել է երկրի նախագահի պաշտոնի համար ընտրությունները։ Իր 5 ամյա կառավարման ժամանակ ակտիվ կատարել է ներկայացուցչական գործառույթները, պաշտոնից հեռացրել և նշանակել է մարզպետների։ Կառավարման վերջին տարում փոխել է երեք վարչապետ։ Երկրորդ շրջանի համար չի առաջադրվել։
1999 թվականի դեկտեմբերի 9-ին սրտի կաթվածից հետո Շանկար Շարմային տարել են հիվանդանոց, որտեղ և նույն թվականի դեկտեմբերի 26-ին մահացել է։ Նրան դիակիզել են։


== Ծանոթագրություններ ==


== Արտաքին հղումներ ==
Previous Governor Profile — Dr. Shanker Dayal Sharma. Raj Bhavan Maharashtra
7th Lok Sabha Members Bioprofile SHARMA, DR. SHANKER DAYAL.
Սկուդինո (գյուղ, Անդրեապոլսկի շրջան)

Սկուդինո (ռուս.՝ Скудино), գյուղ Ռուսաստանի Տվերի մարզի Անդրեապոլսկի շրջանի կազմում։
Բնակչությունը 2002 թվականին գրանցված տվյալներով կազմում էր 82 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարբարա Գրեյս Թուկեր

Բարբարա Գրեյս Թուկեր,  Ավստրալիայի խաղաղության համար պայքարող ակտիվիստներից։ Նա բնիկ մելբուրնցի է (Մելբուրնի արվարձան՝ Գլեն Ուեվերլիից)։ Ճանապարհորդել է մինչև Բրիտանիայում 1980-ականների սկզբին հաստատվելը։

Թուկերը միացել է Լոնդոնի խորհրդարանի հրապարակային խաղաղության արշավին (Բրայան Հույին)  2005 թվական դեկտեմբերին։ Այս շուրջօրյա քարոզարշավը նախաձեռնել էր Հույը 2001 թվականի հունիսին՝ բողոքելու Իրաքի կազմակերպած պատժամիջոցների դեմ, որոնց պատճառով խաթարվել էր իրաքյան հասարակության կյանքը և, ըստ ՅՈՒՆԻՍԵՖ-ի, սպանվել էր 500,000 երեխա։  Թուկերը յոթ տարվա ընթացքում մոտավորապես 47 անգամ  ձերբակալվել է (սովորաբար` «չարտոնված ցույցի» մեղադրանքով)։ Նա 9 շաբաթվա բանտարկություն է կրել Հոլովեի բանտում
։
2012 թվականի հունվարից նրան թույլ չի տրվել օգտագործել վրան, վերմակ կամ քնապարկ։ Դրանից հետո նա քնել է աթոռի մեջ, մինչև որ դա նույնպես բռնագրավվել է։ Թուկերը բուժվել է Հիպոթերմիա հիվանդության դեմ և որոշ ժամանակը անցկացրել է  ներերակային ընդունելով։ 2013 թվականի հունվարին (ընդհանուր առմամբ ութ տարի շարունակ հրապարակային բողոքից հետո) Թուկերը հացադուլ է սկսել
։ Նա և իր կողմնակիցները շարունակում են իրենց պայքարը and did so until later in 2013.։


== Ծանոթագրություններ ==
Սիբեխ

Սիբեխ (լատ.՝ Falcaria), սվեղ, սագի տոտիկ, նեխուրազգիների (հովանոցավորներ) ընտանիքի միամյա, երկամյա և բազմամյա խոտաբույսերի ցեղ։ Հայտնի է 4 (այլ տվյալներով՝ 5-6) տեսակ։


== Տարածում ==

Հայտնի է սիբեխի 5 (ԽՍՀՄ-ում՝ 3) տեսակ՝ տարածված Եվրասիայի բարեխառն գոտում և Հյուսիսային Աֆրիկայում։ Հայաստանի կիսաանապատային, անապատային և տափաստանային գոտիների քարքարոտ և չոր լեռնալանջերում աճում է սովորական սիբեխ (F․ vulgaris)։
Վերջին տարիներին օշինդրային կիսաանապատների յուրացման հետևանքով Սիբեխի բնական պաշարները Հայաստանում զգալիորեն նվազել են։ Արարատի շրջանի աղի ճահճուտներում հանդիպում է Սիբեխի ևս մեկ տեսակ՝ F․ falcarioides-ը, որը բացառիկ արժեքավոր բույս է և գրանցված է ԽՍՀՄ Կարմիր գրքում։
Հայաստանում՝ 2 տեսակ՝

Սիբեխ սովորական (F. vulgaris)
Ս. սիբեխանման (F. falcarioides)։Առաջինը տարածված է գրեթե բոլոր մարզերում։ Աճում է բաց, չոր լանջերին, անտառեզրերին, թփուտներում, դաշտերում, աղբոտում ցանքերը։
Երկրորդը հանդիպում է միայն Արարատ քաղաքի (Արարատի մարզ) շրջակայքում և Մեծամոր գետի ափերին (Արմավիրի մարզ)։ Աճում է խոնավ մարգագետիններում, աղի ճահճուտներում, գրանցված է Հայաստանի Կարմիր գրքում։


== Կենսաբանական նկարագիր ==

Վերջինս երկամյա, մերկ խոտաբույս է։ Արմատը հաստ է, իլիկաձև, ցողունը՝ 40-60 սմ բարձրությամբ, հիմքից ճյուղավորված։ Ցողունն ուղղաձիգ է, ճյուղավորվող, թխականաչ, բարձրությունը՝ 20-60 սմ։ Տերևները թխակապտավուն են, կաշեկերպ, ստորինները՝ քառմասնյա, փետրաձև, հատված խոշոր գծային նշտարաձև մասերի, վերինները՝ փոքր, կազմված ոչ մեծ ծոցից և 3 կամ ավելի մասերի հատված փոքր թիթեղից։ Ծաղկաբույլը հովանոց է։
Ծաղկում է հուլիս-օգոստոսին։ Հովանոցները բազմաթիվ են, բազմաճառագայթ։ Ծաղիկները սպիտակ են, պտուղը երկարավուն է՝ կողքերից սեղմված։ Պտուղը մանր, երկարավուն, թույլ կնճռոտ, կողքերից սեղմված, դեղնադարչնագույն երանգով սերմ է։


== Կիրառություն ==
Մատղաշ տերևները և ընձյուղները օգտագործվում են սննդի մեջ (թարմ և թթու դրած վիճակում)։


== Դասակարգում ==


===== Տաքսոնոմիա =====
Սիբեխի դասը մտնում է Falcaria ենթաընտանիքի, հովանացավորներ (Apiaceae) ընտանիքի (Caryophyllales) կարգի մեջ։


=== Տեսակներ ===

Bunium falcaria M.Bieb.
Carum falcaria Lange
Critamus agrestis (Hoffm.) Besser
Critamus falcaria (L.) Rchb.
Drepanophyllum agreste Hoffm.
Drepanophyllum falcaria (L.) Desv.
Drepanophyllum sioides (Asch.) Wibel
Falcaria agrestis (Hoffm.) Sweet
Falcaria falcaria (L.) H.Karst.
Falcaria glauca Dulac
Falcaria neglectissima Klokov
Falcaria persica Stapf & Wettst.
Falcaria rivini Host
Falcaria serrata St.-Lag.
Falcaria sioides Asch.
Helosciadium falcaria Hegetschw.
Prionitis falcaria Dumort.
Prionitis falcata Delarbre
Seseli falcaria Crantz
Sium falcaria L.
Sium falcatum Dubois


== Ծանոթագրություններ ==


== Գրականություն ==
Губанов И. А., Киселёва К. В., Новиков В. С., Тихомиров В. Н. Иллюстрированный определитель растений Средней России. — М.: Т-во научных изданий КМК, Ин-т технологических исследований, 2003. — Т. 2. Покрытосеменные (двудольные:раздельнолепестные). — С. 665. — ISBN 5-87317-128-9
Дудченко Л. Г., Козьяков А. С., Кривенко В. В. Пряно-ароматические и пряно-вкусовые растения։ Справочник / Отв. ред. К. М. Сытник. — К.։ Наукова думка, 1989. — 304 с. — 100 000 экз. — ISBN 5-12-000483-0.


== Արտաքին հղումներ ==
http://www.uniprot.org/taxonomy/52468
Կառլոս Անտոնիո Գոմես

Կառլոս Անտոնիո Գոմես (պորտ.՝ Carlos Gomes, հուլիսի 11, 1836(1836-07-11), Կամպինաս, Սան Պաուլու, Բրազիլիա - սեպտեմբերի 16, 1896(1896-09-16), Բելեմ), բրազիլացի կոմպոզիտոր, ռոմանտիզմի վառ ներկայացուցիչներից մեկը։


== Կենսագրություն ==
Կառլոս Անտոնիո Գոմեսը ծնվել է 1839 թվականի հուլիսի 11-ին, բրազիլական Կամպինաս քաղաքում։

Սովորել Ռիո դե Ժանեյրոյի Կայսերական կոնսերվատորիայում, ապա կայսեր Պեդրու II-ի նախաձեռնությամբ ուղարկվում է Միլան, որտեղ դառնում է Լաուրո Ռոսսիի  աշակերտը։ 1866 թվականին Միլանի կոնսերվատորիայում հաջողությամբ հանձնելով ատեստավորումը ստանում է «Կոմպոզիցիայի Մաեստրո» կոչումը։
Հետագա տարիներին նա ապրել և աշխատել է Իտալիայում, որտեղ շատերը նրա գրած օպերաները կատարել են Եվրոպայի առաջատար օպերային թատրոններում։
Կառլոս Անտոնիո Գոմես ամուսնացել է դաշնակահարուհի Ադելինե Փերիի հետ (Adelina Peri), ում հետ ծանոթացել է Միլանում։
1871 թվականին Կառլոս Գոմեսը Ռիո դե Ժանեյրոյում հիմնադրում է «Բրազիլական ազգային օպերա» թատրոնը։
Կառլոս Անտոնիո Գոմեսի օպերաներից «Guarany»-ը, որը տեղի է ունեցել Միլանի  «La Scala» թատրոնում (1870), մեծ հաջողություն է ունեցել ինչպես Սանկտ Պետերբուրգում (1878), այնպես էլ այլ քաղաքներում։ Նա նաև գրել է «Fosca», «Salvator Rosa» օպերաները, ինչպես նաև Բրազիլիայի ազգային օրհներգի՝ «Il saluto del Brasile»-ի հեղինակն է։
Կառլոս Անտոնիո Գոմես մահացել է 1896 թվականին Բրազիլիայի Բելեն քաղաքում։


== Ծանոթագրություններ ==


== Գրականություն ==
Carlos Gomes Archived 2016-03-03 at the Wayback Machine.


== Արտաքին հղումներ ==
Carlos Gomes - vida e obra Archived 2008-04-04 at the Wayback Machine.
Museu Carlos Gomes em Campinas Archived 2006-05-23 at the Wayback Machine.
Fotos antigas - Carlos Gomes Archived 2007-05-04 at the Wayback Machine..
Կուռաքս

Կուռաքս, Ագռավ, Ագրով, Կվառաքսի, Կուռաքսի, գետ Սև ծովի ավազանում։ Ծովն է թափվում նրա արևելյան կողմից։


== Ծանոթագրություններ ==
Միլոս

Միլոս (հուն․՝ Μήλος), հրաբխային կղզի Եգեյան ծովում։ Կղզին պատկանում է Հունաստանին և համարվում է Կիկլադների մասը։
Կղզին հայտնի է Միլոսյան Վեներայի արձանով (այլ կերպ՝ Միլոսյան Աֆրոդիտե, այժմ Լուվրում), Ասկլեպիոս, Պոսեյդոն, Ապոլլոն աստվածների արձաններով։


== Աշխարհագրական դիրք ==

Միլոսը Կիկլադների ամենահարավարևմտյան կղզին է, գտնվում է Լակոնիայի առափնյայից մոտ 120 կմ հեռավորության վրա։ Միլոսը գտնվում է Սանտորինիից հյուսիս-արևմուտք, Սիֆնոսից և Սերիֆոսից հարավ։ Կղզու երկարությունը արևմուտքից արևելք կազմում է մոտ 23 կմ, հյուսիսից հարավ՝ մոտ 13 կմ։ Կղզու մեծ մասը զբաղեցնում են լեռները։ Միլոսի ամենաբարձր կետը Էլիաս լեռն է՝ 748 մ բարձրություն։ Գտնվում է կղզու արևմուտքում։ Կղզին ունի հրաբխային ծագում, այստեղ հանդիպում է տուֆ և վանակատը։ Միլոս կղզու բնական ծովախորշը (50-130 մ խորություններով) հանգած հրաբխի նախկին խառնարանն է, գտնվում է կղզու հյուսիսային հատվածում և բաժանում է Միլոսը գրեթե հավասար երկու մասերի։ Այդ ծովախորշի արևելյան ափին կա ծծմբով հարուստ տաք աղբյուրներ։


== Բնական ռեսուրսներ ==

Կղզու վրա արդյունահանվում է բենթոնիտ, պեռլիտ և կաոլինի ոչ մեծ քանակություն։ Նեոլիթի ժամանակներից կղզին վանակատի աղբյուր էր հանդիսանում Եգեյան ծովի ավազանի, իսկ Հին Հռոմի ծաղկման ժամանակաշրջանում՝ ամբողջ Միջերկրածովյան ավազանի համար։ Նախկինում կղզու վրա արդյունահանում էին նաև ծծումբ, գիպս և բարիտ։ Պլինիոս Կրտսերը հիշատակում է, որ մեր ժամանակաշրջանի սկզբին պաղլեղները կղզուց արտահանում էին Եգիպտոս։ Գյուղատնտեսական մշակաբույսերից կղզու վրա աճեցնում են նարինջ, ձիթապտուղ, խաղող և կարմրան։


== Կլիմա ==
Միլոս կղզին ունի միջերկրածովյան կլիմա (ըստ Կյոպենի կլիմայի դասակարգման՝ Csa), մեղմ, անձրևոտ ձմեռներով և տաք կամ շոգ, չոր ամառներով։


== Կղզու հրաբուխներ ==
Կղզին գոյացել է մի քանի հրաբուխների և կալդերայի ժայթքման արդյունքում։ Արևելյան հատվածի տեսակը ստրատոհրաբխային է։ Այստեղ է գտնվում ակտիվ ստրատոհրաբուխ Մաունթ Սյավինը (Հունաստանի 2 ակտիվ հրաբուխներից մեկը)։ Կան ֆումարոլներ (վերջին ժայթքումը մ.թ.ա. 140 տարի առաջ)։


== Բնակչություն ==


== Ծանոթագրություններ ==
Գիլբերտ Ռայլ

Գիլբերտ Ռայլ (օգոստոսի 19, 1900(1900-08-19)[…], Բրայթոն, Բրայթոն և Հոուֆ, Արևելյան Սասիքս, Միացյալ Թագավորություն - հոկտեմբերի 6, 1976(1976-10-06)[…], Օքսֆորդ, Անգլիա, Միացյալ Թագավորություն), անգլիացի փիլիսոփա։ Օքսֆորդի համալսարանի պրոֆեսոր, «Մայնդ» «Mind» ամսագրի գլխավոր խմբագիրը։
Ռայլը «ուշ» Վիտգենշտայնի հետ համարվում է առօրյա լեզվի փիլիսոփայության՝ վերլուծական փիլիսոփայության երրորդ փուլի, հիմնադիրը։ Ռայլը փիլիսոփայության հիմնական խնդիրը համարում է նրա «թերապևտիկական» ֆունկցիան, որի էությունը փիլիսոփայի պրոբլեմների այնպիսի «լուծումն» է, երբ բացառվում է այդ պրոբլեմները դնելու հնարավորությունը (անհեթեթության հանգեցնելու մեթոդ)։ Ըստ Ռայլի, փիլիսոփայի պրոբլեմները «կատեգորիկ սխալների» (օրինակ, ի՞նչ է ճշմարտությունը, գիտակցությունը, պատճառը և այլ հարցերի) արդյունք են, երբ փնտրվում է գոյություն չունեցող վերացարկված նաև սուբստանցի վերածած ընդհանուր հասկացությունների սեռային էությունը։ Այս իմաստով, Ռայլը փիլիսոփաներին նմանեցնում է երեխայի, որը տեսնելով դիվիզիայի հեծելավաշտերը, հրետանային մարտկոցները և գնդերը, հարցնում է․ «Իսկ որտե՞ղ է դիվիզիան»։ Նման ձևով ըմբռնված փիլիսոփայությունը վերածվում է «հակափիլիսոփայության»՝ մոլորության հանգեցնող խոսքերի օգտագործումը բացահայտող հատուկ տրամաբանական տեխնիկայի, որը ծնում է փիլիսոփայի պրոբլեմներ և կասկածի ենթարկում փիլիսոփայության գոյությունը։


== Ծանոթագրություններ ==
Բորիս Գոդունով (օպերա)

Բորիս Գոդունով (ռուս.՝ «Борис Годунов»), ռուս կոմպոզիտոր Մոդեստ Մուսորգսկու օպերա չորս գործողությամբ և նախաբարով (առաջին խմբագրման մեջ՝ յոթը, երկրորդ՝ ութը տեսարաններով)։ Լիբրետտոն երգահանի ըստ Ալեքսանդր Պուշկինի նույնանուն ողբերգության։ Առաջին խմբագրումը ավարտին է հասցվել 1869 թ., երկրորդը՝ 1872 թ.։ Առաջին անգամ ամբողջապես բեմադրվել է 1874 թ. հունվարի 27-ին Սանկտ Պետերբուրգի Մարիինյան թատրոնում։ Օպերան համարվում է ռուս երաժշտական թատրոնի լավագույն ստեղծագործություններից մեկը, հաճախակի բեմադրվում է Ռուսաստանում և աշխարհի այլ երկրներում։


== Ծանոթագրություններ ==
Արծրունի ագգային վարժարան

Արծրունի ազգային վարժարան, ամենօրյա վարժարան, հիմնվել է 1928 թ., Բուենոս Այրեսում։ Ամենօրյա վարժարան է 1966 թվականից։ Ունի մանկապարտեզ և նախակրթարան։ Պատկանում է Հայաստանյայց առաքելական եկեղեցու հոգաբարձությանը։ 1995 թ. ուներ 110 աշակերտ։
Ռուդկա-ՉեՌվինսկայա

Ռուդկա-ՉեՌվինսկայա (ուկրաիներեն՝ Рудка-Червинська), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Ռուդկա-ՉեՌվինսկայա գյուղում բնակվում էր 573 մարդ։ Բնակավայրը զբաղեցնում է 1,64 կմ² տարածք։ Բնակչության խտությունը կազմում էր 349,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (619)

Ժողովածու (619), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 619 թվի տակ։ Գրված է թղթի վրա, որը ունի 21,5x16,5 չափս։ Ձեռագիրը կազմված է 108 թերթից։ Գրված է միասյուն, նոտրգիրով։ Կազմը` կաշեպատ ստվարաթուղթ, աստառը՝ դրոշմազարդ կտավ։ Հիշատակարաններ՝ 100բ (Մկրտիչ վրդ․):


== Բովանդակություն ==
Քաղուածք զանազան ի ս․ Գրոց և ի վարդապետաց ի պէտս քարոզից։
Քարոզք։
Քաղուածք յԱւետարանաց և թարգմանութիւնք նոցին ի պարսիկ լեզու (հայատառ պարսկերեն)։


== Ծանոթագրություններ ==
385

385 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 385 թվականն է, 
IV դարի 85-րդ տարին։


== Դեպքեր ==
Մեծ Հայքի թագավորության տարածքի բաժանումը Սասանյան Պարսկաստանի և Բյուզանդական կայսրության միջև։


== Ծնունդներ ==


== Մահեր ==
Կուռկսե

Կուռկսե (էստ․՝ Kurkse), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խութ (այլ կիրառումներ)

Խութ, կարող է վերաբերել՝

Խութ - գյուղ (ավան) Արևմտյան Հայաստանում, Բիթլիսի վիլայեթի Խութ-Բռնաշենի գավառակում
Խութ - գյուղ Արևմտյան Հայաստանում, Բիթլիսի վիլայեթի Սպարկերտի գավառակում
Հարրի Փոթեր 20 տարի անց: Վերադարձ դեպի Հոգվարթս

«Հարրի Փոթեր 20 տարի անց։ Վերադարձ դեպի Հոգվարթս» (անգլ.՝ Harry Potter 20th Anniversary: Return to Hogwarts), վավերագրական ֆիլմ, Հարրի Փոթեր ֆիլմաշարի հատուկ էպիզոդը։ Թողարկվել է 2022 թվականի հունվարի 1-ին՝ ֆիլմաշարի 20-ամյակի կապակցությամբ։


== Հյուրեր ==
Դենիել Ռեդկլիֆ
Ռուպերտ Գրինթ
Էմմա Վաթսոն
Հելենա Բոնեմ Կարտեր
Ռոբբի Կոլտրեյն
Ռեյֆ Ֆայնս
Ջեյսոն Այզեքս 
Գերի Օլդմեն
Թոմ Ֆելթոն
Ջեյմս Ֆելփս
Օլիվեր Ֆելփս
Մարկ Ուիլիամս
Բոննի Ռայթ
Ալֆրեդ Ինոք
Իան Հարթ
Թոբի Ջոնս
Մեթյու Լյուիս
Էվաննա Լինչ
Դեյվիդ Հեյման
Քրիստոֆեր Կոլամբուս
Ալֆոնսո Կուարոն
Մայքլ Նյուել
Դեյվիդ Եյթս
Ջոան Ռոուլինգ


== Արտադրություն ==
2021 թվականի նոյեմբերին Warner Bros.-ը հայտարարել է «Հարրի Փոթեր 20 տարի անց։ Վերադարձ դեպի Հոգվարթս» անվանումով հատուկ թողարկմամբ ֆիլմի մասին, որում մասնակցություն են ունեցել ֆիլմաշարի դերասանները և ռեժիսորները, այն նվիրված է առաջին ֆիլմի՝ «Հարրի Փոթերը և Փիլիսոփայական քարի» (2001) թողարկման 20 ամյակին. Հատուկ թողարկումը պատրաստվել է համատեղ Warner Bros. Unscripted Television և Warner Horizon ընկերություններում և գործադիր պրոդյուսեր է նշանալվել Քեյսի Փաթերսոնը։
Վիպաշարի հեղինակ Ջոան Ռոուլինգը չի հայտնվել նախագծի մասնակիցների ցանկում, ԶԼՄ-ներն այն մեկնաբանում են տրանսֆոբիայի հետ կապված մեղադրանքներով, որոնք վերջերս հնչում են նրա հասցեին։
Հատուկ թողարկումը նկարահանվել է Անգլիայի Լիվսդեն քաղաքի «Էքսկուրսիա՝ Լոնդոնի Warner Bros. Studio» ստուդիայում։


== Թողարկում ==
Հատուկ թողարկումը կայացել է 2022 թվականի հունվարի 1-ին HBO Max-ով։ Պրեմիերան նվիրված է եղել առաջին ֆիլմի թողարկման 20 ամյակին։ Թողարկումը միաժամանակ կայացել է Կանադայի Crave-ում, Մեծ Բրիտանիայի և Իռլանդիայի Sky-ում և Now-ում, Ավստրալիայի Binge-ում, Նոր Զելանդիայի TVNZ 2-ում և TVNZ OnDemand-ում, Ասիայի HBO Go-ում, ԱՄԷ-ի OSN-ում, Հնդկաստանի Prime Video-ում և Ռուսաստանի Amediateka-ում։
Հատուկ թողարկումը եթերում կլինի TBS և Cartoon Network հեռուստաալիքներով 2022 թվականին ավելի ուշ՝ «Ֆանտաստիկ գազաններ։ Դամբլդորի գաղտնիքները» ֆիլմի թողարկման մոտ ժամանակահատվածում։


== Արձագանքներ ==
Rotten Tomatoes ագրեգատոր կայքում ֆիլմն ունի 100 % վարկանիշ, միջինում՝ 10-ից 8,2, որն ստեղծվել է է 8 արձագանքների հիման վրա։


== Ծանոթագրություններ ==
Գյուլլիթափա

Գյուլլիթափա, լեռ Հայկական լեռնաշխարհում, Ծիրանոց լեռների հարավային ծայրամասում, Էրզրում քաղաքից 15-16 կմ հարավ-արևելք, Գյուլլի գյուղի հարավարևելյան կողմում։


== Ծանոթագրություններ ==
Արևադարձային ցիկլոն

Արևադարձային ցիկլոն, արևադարձային գոտում առաջացող ցիկլոն, որի ոլորտում դիտվում են փոթորկային քամիներ․ սովորաբար 20-25, երբեմն՝ 60-65, առանձին պոռթկումների դեպքում՝ 100 մ/վրկ արագությամբ։ Զարգանում է համարյա բացառապես օվկիանոսների և ծովերի վրա, ամեն կիսագնդի 5-20° լայնությունների տակ։
Տրամագիծը՝ մի քանի հարյուր կմ, շարժվում է 10-20 կմ/ժ արագությամբ, հյուսիսային կիսագնդում սկզբում՝ դեպի հյուսիսարևմտյան (հարավային կիսագնդում՝ հարավարևմտյան), ապա, սկսած 20-30° լայնություններից՝ դեպի հյուսիսարևելյան (հարավային կիսագնդում՝ հարավարևելյան)։ Ճնշումը կենտրոնում սովորաբար նվազում է մինչև 950-970 մբ, դիտվել են դեպքեր՝ 885 մբ։ Ուղեկցվում է ուժեղ հորդառատ անձրևներով և ամպրոպներով, կենտրոնում դիտվում են թույլ քամիներ, երկինքը պարզվում է («ցիկլոնի աչք»)։
Ռուզաննա Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Ռուզաննա Գուրգենի Խաչատրյան (հունվարի 5, 1968(1968-01-05), Հայկական ԽՍՀ, ԽՍՀՄ), բժշկուհի, պետական և հասարակական գործիչ։
ՀՀ պաշտպանության նախկին նախարար Սեյրան Օհանյանի կինը։


== Կենսագրություն ==
Ռուզաննա Խաչատրյանը ծնվել է 1968 թվականի հունվարի 5-ին ՀԽՍՀ -ում։
1991 թվականին ավարտել է Երևանի պետական բժշկական համալսարանը՝ ստանալով բժիշկ-ստոմատոլոգի մասնագիտություն։ 1992 թվականին ավարտել է նույն համալսարանի ինտերնատուրան։ 2003 թվականին Ֆրանսիայի մայրաքաղաք Փարիզում գործող Paris VII համալսարանում ստացել է բժիշկ իմպլանտոլոգի գիտական աստիճան։ 2013 թվականին Երևանում ստացել է Բժշկական գիտությունների թեկնածուի կոչում, 2015 թ. ՝ Բժշկական գիտությունների դոկտորի աստիճան. հեղինակել է 20-ից ավել գիտական հոդվածներ և 1 մենագրություն։


== Մասնագիտական գործունեությունը ==
1993 - 2012 թվականներին աշխատել է Էրեբունի բժշկական կենտրոնի «Ֆրանսիական ատամնաբուժական բաժնում»։ 2012 թվականից զբաղեցնում է ԵՊԲՀ ռեկտորի խորհրդականի պաշտոնը։ Նույն թվականից առ այսօր հանդիսանում է ՀՀ Առողջապահության նախարարի խորհրդական։


== Ծանոթագրություններ ==


== Նշումներ ==
Կամպու Վերդի

Կամպու Վերդի (պորտ.՝ Campo Verde), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։
Գտնվում է Մատու Գրոսու նահանգի հարավարևելյան մարզում։ Մտնում է Պրիմավերա դու Լեստիի գավառի կազմի մեջ։ Բնակչությունը կազմում է 25 533 մարդ՝ 2006 թվականի տվյալներով։ Գրավում է 4 794,555 կմ2 տարածք։ Բնակչության խտությունը կազմում է՝ 5,3 մարդ/կմ2։
Համայնքի սահմաններում է գտնվում 1994 թվականին հիմնված Ռիու դա Կասկա բնապահպանական կայանի տարածքի 13%-ը։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 481.833.772,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 22.182,85 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,800 (տվյալները ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Տեղեկություններ Կամպու Վերդիի մասին
Պլազմոդիումներ

Պլազմոդիումներ մալարիայի, սպորավորների դասի պլազմոդիա սեռի միաբջիջ նախակենդանիներ։ Մակաբուծվում են մարդու արյան կարմիր գնդիկներում՝ լուրջ վնաս պատճառելով նրա առողջությանը։ Հայտնի է Պլազմոդիումների 4 տեսակ (լատ.՝ Pl. vivax, PI. falciparum, Pl. malariae, Pl. ovale), որոնց զարգացման կենսակերպն ընթանում է միանման։ 


== Մալարիա ==
Մալարիան տարածված է տաք կլիմայով երկրներում։ Վերջին տասնամյակում այդ ինվազիան խիստ անհանգստացնում է նաև մեր հանրապետության բժշկության ծառայությանը։ 


== Զարգացում ==
Մալարիայի զարգացումն ընթանում է 2 տիրոջ՝ մարդու և անոֆելես սեռի մոծակի էգի օրգանիզմներում։ 


== Վարակում ==
Մարդը վարակվում է մալարիայով, երբ Պլազմոդիումներ կրող մոծակն արյունով սնվելու համար խայթում է մարդուն, և մոծակի թքի հետ արյան մեջ են թափանցում մալարիայի հարուցչի սպորոզոիտները։ Վերջիններս, մուտք գործելով էրիթրոցիտներ, բազմանում են շիզոգոնիայի ձևով՝ սկիզբ տալով բազմաթիվ մերոզոիտների, որոնք ախտահարում են նորանոր էրիթրոցիտներ, և այդպես շարունակ՝ հետագայում սկիզբ տալով մակրո և միկրոգամետոցիտների ու շիզոգոնիային ձևավորման։ Մոծակը վարակված մարդու արյունով սնվելիս կլանում է մալարիայի հարուցիչներ։ Մոծակի ստամոքսում տեղի է ունենում դրանց հետագա զարգացումը՝ սպորոգոնիան՝ բազմաթիվ սպորոզոիտներով, որոնք նորից կարող են փոխանցվել մարդուն և առաջացնել հիվանդություն։ 


== Ախտորոշում ==
Մալարիան կարելի է ախտորոշել կլինիկ, ախտանշանների հիման վրա։ Մշակված են մալարիայով հիվանդ մարդկանց բուժման մի շարք եղանակներ՝ արդյունավետ պատրաստուկների կիրառմամբ։ Կանխարգելումը, մոծակների բազմացման կենսավայրերի վերացում և մոծակների դեմ դեղանյութային պատրաստուկների օգտագործում։
Սուտկովցի

Սուտկովցի (ուկրաիներեն՝ Сутківці), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Սուտկովցի գյուղում բնակվում էր 1 249 մարդ։ Բնակավայրը զբաղեցնում է 5 կմ² տարածք։ Բնակչության խտությունը կազմում էր 467,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իզիմկա

Իզիմկա (ռուս.՝ Изимка, բաշկիրերեն՝ Изем), գյուղ Ռուսաստանի, Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլիվեր Կիրխ

Օլիվեր Կիրխ (օգոստոսի 21, 1982(1982-08-21), Soest, Առնսբերգ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի պրոֆեսիոնալ ֆուտբոլիստ է, ով ներկայումս խաղում է գերմանական Բորուսիա Դորտմունդ ակումբում։ 2014 թ. հուլիսի 10-ի դրությամբ 750,000€ է։


== Կարիերա ==
Սկսել է խաղալ «Լեգդեն» ակումբում՝ սիրողական մակարդակով։ Օլիվեր Կիրխը 2003 թ.-ին միացավ Մյունխենգլադբախի Բորուսիային։ 2003 թվականին նա թողեց ակումբը 4 տարում ոչ մի գոլ չխփելու պատճառով և տեղափոխվեց «Արմինիա», որտեղ հենց առաջին խաղում իր հաշվին գոլ գրանցեց։
2004 թվականի աշնանը 8 մասով շարքից դուս եկավ՝ վնասվածքի պատճառով։ 2006 թվականի օգոստոսի 18-ին «Նյուրնբերգի» դեմ խաղում՝ առաջին անգամ 2003 թվականից հետո, դուրս եկավ առաջին կազմում։
2010-2011 մրցաշրջանում Կիրխը տեղափոխվեց «Կայզերսլաութերն»՝ կնքելով 3-ամյա պայմանագիր։
2012 թվականին Կիրխը տեղափոխվեց «Դորտմունդի Բորուսիա»։ Բունդեսլիգայի երկրորդ կեսին Օլիվերը սկսեց քիչ դուրս գալ խաղերի և չէր ցուցադրում փայլուն խաղ։ Այսպես, 2014 թվականի ապրիլի 26-ին «Լեվերկուզենի Բայերի» դեմ խաղում իր առաջին գոլը խփեց «Դորտմունդի Բորուսիայի» կազմում։ 2014 թվականի մայիսի 19-ին Կիրխը Դորտմունդի Բորուսիայի հետ պայմանագիրը երկարաձգեց մինչ 2016 թվականը։


== Ձեռքբերումներ ==
Թիմային
 «Բորուսիա Դորտմունդ» 

Գերմանիայի սուպերգավաթի մրցանակակիր (1)։ 2013
Ընդհանուր։ 1 մրցանակ


== Ծանոթագրություններ ==


== Արտաքին հղումներ ==
Կարգավիճակը fussballdaten.de կայքում (գերմ.)
Օլիվեր Կիրխի տրանսֆերային արժեքը  (գերմ.) Transfermarkt.de կայքում
Զորզոր շրջան

Զորզոր (անգլերեն՝ Zorzor District), շրջան Լիբերիայի հարավում գտնվող Լոֆա երկրամասի կենտրոնական շրջանում։ Այն Լոֆայի 6 շրջաններից մեկն է։ Բնակչությամբ չորրորդ շրջանն է Լոֆայում ՝ մոտ 40,000-40,500 մարդ։ Բնակչությունը հիմնականում խոսում է սովորական և լիբերիական անգլերենով։ Վարչկենտրոնը Զորզոր քաղաքն է։
Պասեկա (այլ կիրառումներ)

Պասեկա, կարող է վերաբերել՝

Պասեկա - գյուղ, Ուկրաինայի Անդրկարպատյան մարզի Սվալյավայի շրջանում
Պասեկա - գյուղ, Ուկրաինայի Խարկովի մարզի Իզյումի շրջանում
Պասեկա - գյուղ, Ուկրաինայի Սումիի մարզի Կրոլևեցի շրջանում
Ալֆերովո (գյուղ, Մայմինսկի շրջան)

Անվան այլ կիրառումների համար տե՛ս՝ ԱլֆերովոԱլֆերովո (ռուս.՝ Алферово), գյուղ Ռուսաստանի Ալթայի հանրապետության Մայմինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1074 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խիմրիչ

Խիմրիչ (ուկրաիներեն՝ Химрич), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1585 թվականին։
2001 թվականի տվյալներով Խիմրիչ գյուղում բնակվում էր 211 մարդ։ Բնակավայրը զբաղեցնում է 0,682 կմ² տարածք։ Բնակչության խտությունը կազմում էր 3,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սկաֆտաֆեդլ

Սկաֆտաֆեդլ(իսլ.՝ Skaftafell), ազգային պարկ Իսլանդիայի հարավում, գտնվում է Կիրկյուբաիյարկլյոիստյուր և Հյոֆն քաղաքամասերի միջև։
Ազգային պարկը ստեղծվել է 1967 թվականի սեպտեմբերի 15-ին, որից հետո նրա սահմանները երկու անգամ մեծացել են։ Այժմն նրա տարածքը կազմում է 4807 կմ2, Սա Իսլադիայի մեծությամբ երկրերդ ազգային պարկն է։ Նրա տարածքում են գտնվում Մարսաուրդալյուր հովիտը, Կրիստինտարտինդար լեռը, Սկաֆտաֆեդլ սառցադաշտը (Վատնաիյոկյուդլ մեծ սառցադաշտի լեռնաճյուղավորում) և Լիկա հրաբուխը։
Լանդշաֆտը համանման է Ալպերի լանդշավտին, սակայն այն ձևավորվել է հազարամյակների ընթացքում կրակի (Էրայվաիյոկյուդլ հրաբուխի ժայթքումից) և ջրի (Սկեիյդարաուրիյոկյուդլ և Սկաֆտաֆեդլսիյոկյուդլ սառցադաշտերից և Սկեյդարաու, Մորսաու և Սկաֆտաֆեդլսաու գետերից) ազդեցությամբ։ Սառցե գլխարի տակ հրաբխային ժայթքումները առաջացրել են բազմաթիվ սառցե հոսքեր, որոնք զգալիորեն բարձրացրել են Սկեիյդարաու գետի ջրի մակարդակը։
Սկաֆտաֆեդլը իսլանդիայում հայտնի է իր լավ կլիմայով, ամռանը այստեղ հաճախ են լինում արևոտ օրեր, ինչը հատուկ չէ Իսլանդիայի հարավին։ Պարկում կա նաև կեչիների անտառ, այստեղ բնակվում են թռչունների և բևեռաղվեսների շատ տեսակներ։
Սվարտիֆոսս ջրվեժը (Սև ջրվեժ) թափվում է 12 մ բարձրությամբ սանդղավանդնից։ Այն իր անունը ստացել է ջրվեժի հետևում գտնվող սև բազալտե սյուներից։
Միջին դարերում պարկի տեղում եղել են մի քանի խոշոր գյուղատնտեսություններ, սակայն դրանք լքվել են հրաբուխների երկու խոշոր ժայթքումներից և դրանց հաջորդող սառցադաշտերի գոյացման պատճառով։ Ներկայումս պահպանված երկու ֆերմաները, իրենց հիմնական եկամուտը ստանում են զբոսաշրջությունից։ Պարկում կա տեղեկատվական կենտրոն և վրանային ճամբար։ Տեղանքը հանրաճանաչ է զբոսաշրջիկների շրջանում։


== Ծանոթագրություններ ==


== Արտաքին հղումներ ==
Официальная веб-страница национального парка Скафтафедль Archived 2004-11-29 at the National and University Library of Iceland
Водопад Свартифосс — фото галерея от www.islandsmyndir.is
Фотографии, французский текст
Glacier Guides — походы на ледники, восхождения на горные вершины и многое другое в парке Скафтафедль
Արման (անձնանուն)

Անվան այլ կիրառումների համար տե՛ս՝ Արման (այլ կիրառումներ)Արմանը Հերման անվան փոփոխված ձևն է։ Չնայած այն ծագումով անգլոգերմանական է, բայց կարող է ունենալ տարբեր նշանակություններ և արտասանության ձևեր՝ կախված տարածաշրջանից։
Դրա սկզբնական նշանակությունն էր «բանակի տղամարդ» և ծագում էր գերմաներեն «բանակ» նշանակող "Heri" արմատից՝ զուգակցված «Man» արմատի հետ, որը նշանակում է մարդ, տղամարդ։


== Տարբեր տարածաշրջաններ ==


=== Իրան և Աֆղանստան ===
Պարսկերենում Արմանը տղայի անուն է, որը նշանակում է «իդեալ», «երազանք», «նպատակակետ» և «ձգտում»։:


=== Հայաստան ===
Համաձայն հայերի՝ անունը ծագում է հայերեն «արի» և նախահնդեվրոպական «man» (մարդ, տղամարդ) բառերից։
Այնուամենայնիվ կան նաև անվան այլ մեկնաբանություններ։ Օրինակ՝ դա նշանակում է հայ տղամարդ (Ar+man)։ Մեկ այլ մեկնաբանությամբ Արմանը նշանակում է «զարմանք, անակնկալ»` հայերեն զարմանք բառից. զ (նախածանց) + արման + ք (հոգնակիակերտ վերջածանց).


=== Ռուսաստան ===
Արման անունը ռուսերեն նշանակում է կրակ տաքություն


=== Ղազախստան ===
Ղազախերենում Արման անունը նշանակում է «երազ, երազանք»։


=== Թուրքիա ===
Թուրքերենում անվան նշանակությունը տարբեր է՝ կախված սեռից։ Եթե անձը տղամարդ է, անունը նշանակում է «մեծարգո անձ, վստահելի մարդ»։ Իսկ եթե անձը կին է, անունը նշանակում է «Սուրբ երազանք»։
Թուրքմեներեն

Թուրքմեներեն (Türkmençe, türkmen dili, Түркменче, түркмен дили تۆرکمن ديلی ,تۆرکمنچه) Թուրքմենստանի պաշտոնական լեզուն և Թուրքմենների մայրենի լեզուն:Այն Թյուրքական լեզվախմբի լեզուներից մեկն է, որով խոսում են 5.9 մարդ Թուրքմենստանում, ինչպես նաև մոտավաորապես 719,000 մարդու կողմից Իրանի Հյուսիսարևելյան շրջանում։ և շուրջ 1.5 միլիոն մարդու կողմից Աֆղանստանի հյուսիս-արևմուտքում։ Իրանի ոչ բոլոր թուրքմեններն են խոսում թուրքմենրենով։ շատերը խոսում են Խորասանի թյուրքերենով


== Դասակարգում ==
Թուրքմեներենը թյուրքական լեզվախմբի արևելյան օղյուզական ենթախմբի լեզու է։ Իրեն մոտ լեզուները Թուրքերենն և Ադրբեջաներենն է, որոնց հետ այն ունի շատ ընդհանրություններ։
Թուրքմեներենը ունի սինհարմոնիկ ներդաշնակություն և չունի քերականական սեռ։ Շարահյուսական հերթականությունը "ենթակա-ուղիղ խնդիր-ստորոգյալ" ՝
Ներկայումս գրավոր  թուրքմեներենը հիմնված է Թեկե բարբառի վրա։ Այլ բարբառներն են Նօհրուլի, Յոմունդ, Յանեվլի, Հասարլի, Ներեզիմ, Գյոկլեն, Սալիր, Սարիկ, Յարսարի և Ջուդուր։ Թուրքմեներենի ռուսականը բարբառը կոչվում է Տրուխմեն։ Տեկե բարբառը երբեմն նշվում է որպես "Չագատայ" լեզվի բարբառ, բայց իրականում թուրքմենական բոլոր բարբառները շատ քիչ ազդեցություն են ունեցել Չագատայ լեզվից։


== Գրերի համակարգ ==
Պաշտոնապես Թուրքմեներեն գրում են լատինահենք այբուբենով, որը կոչվում է Թազե Էլիպիբե, կամ նոր այբուբեն։ Այնուամենայինիվ որոշ մարդիկ և հատկապես շատ ընդդիմադիր քաղաքական ուժեր օգտագործում են նախկին խորհրդային կիրիլագիր այբուբենը։
Մինչև 1929 թվականը թուրքմեներենը գրում էին Արաբական գրերով։ 1929-1938-ին օգտագործում էին լատինատառը, ապա կիրիլատառը 1938-ից 1991 թվականներին։


== Ծանոթագրություններ ==
Ժիմենելս ի էլ Պլա դե լա Ֆոն

Ժիմենելս ի էլ Պլա դե լա Ֆոն (կատ.՝ Gimenells i el Pla de la Font), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգրիա շրջանում։ Տարածքը կազմում է՝ 55,8 կմ2։ Բնակչությունը՝ 1183 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Pàgina oficial de l’Ajuntament
Informació de la Generalitat de Catalunya Archived 2007-06-18 at the Wayback Machine.
Informació de l’Institut d’Estadística de Catalunya
Ռոլանդ Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Ռոլանդ Մամիկոնի Ավագյան (սեպտեմբերի 18, 1944(1944-09-18), Գլաձոր, Եղեգնաձորի շրջան, Հայկական ԽՍՀ, ԽՍՀՄ), ֆիզիկոս-տեսաբան։ Ֆիզմաթ գիտությունների դոկտոր (1991), պրոֆեսոր (2001)։ ՀՀ ԳԱԱ թղթակից անդամ (2006)։


== Կենսագրություն ==
1962 - 1968 թվականներին սովորել է Երևանի պետական համալսարանի ֆիզիկայի ֆակուլտետում։ 1968 թվականից աշխատում է ԵՊՀ-ում։ 2000 - 2006 թվականներին տեսական ֆիզիկայի ամբիոնի վարիչ, 2006 թվականից՝ ԵՊՀ ֆիզիկայի ֆակուլտետի դեկան։ Աշխատանքները վերաբերում են գրավիտացիայի տեսություններին, դրանց աստղաֆիզիկական կիրառություններին և տիեզերագիտությանը։ Հեղինակ է ուսումնական ձեռնարկների։ Հետազոտությունները վերաբերում են հարաբերականության ընդհանուր տեսությանն ու գրավիտացիայի այլընտրանքային տեսություններին և դրանց աստղաֆիզիկական կիրառություններին (սպիտակ թզուկներ, նեյտրոնային աստղեր, պուլսարներ, կոսմոլոգիա), քվանտային ֆիզիկայում համաչափություններին։


== Պարգևներ ==
ԼՂՀ ԿԳՆ «Իվան Աթայան» հուշամեդալ, 2004
ԵՊՀ ոսկե մեդալ
ՀՀ ԿԳՆ ԳՊԿ ոսկե մեդալ
ՀՀ Ազգային ժողովի ոսկե մեդալ


== Գրքեր ==
E.V. Chubaryan, R.M. Avagyan, Quantum Mechanics Problems Textbook (with solutions) | University Public House, Yerevan, 2012
R. Avagyan, G. Harutyunyan, V. Papoyan	, The cosmolocical scalar in the Jordan-Brans-Dicke Theory | Astrophysica, 48, 455-466, 2005
Թումյան Վ.Ա. , Հարությունյան Ս.Գ., Ավագյան Ռ.Մ. , Բարխուդարյան. Վ.Գ. , Ղազարյան Է.Մ	, ՖԻԶԻԿԱ | (ՀՀ կրթության և գիտության նախարարության կողմից հաստատված ուսումնակական ձեռնարկ ԲՈՒՀ ընդունվողների համար) Երևան -1998
Թումյան Վ.Ա, Հարությունյան Ս. , Ավագյան Ռ.Մ. , Բարխուդարյան. Վ.Գ., ՖԻԶԻԿԱ | (ԲՈՒՀ ընդունվողների համար) Երևան -1996


== Ծանոթագրություններ ==
Սուխոլետովկա

Սուխոլետովկա (ուկրաիներեն՝ Сухолітівка), գյուղ Ուկրաինայի Կիրովոգրադի մարզի Նովոմիրգորոդի շրջանում։ Բնակավայրը նախկինում նաև անվանվել է Վերինա, Բոյկովիչևա։
2001 թվականի տվյալներով Սուխոլետովկա գյուղում բնակվում էր 39 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7546) 1979 MB4

(7546) 1979 MB4, աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանորա Հելինի և Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,317849 ա. մ., առավելագույնը մոտենում է 2,0656 ա. մ. հեռավորության վրա և հեռանում 2,5701 ա. մ.։ Արեգակի շուրջ մեկ ամբողջական պտույտ է կատարում 1288,92 երկրային օրվա ընթացքում, իր ուղեծրով շարժվելով միջինում 0,279304 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7546) 1979 MB4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)